Lloyd Austin

Lloyd James Austin III (sündinud 8. augustil 1953 USA Alabama osariigis Mobile'is) on Ameerika Ühendriikide maaväe erukindral, kes oli 22. jaanuarist 2021 kuni 20. jaanuarini 2025 Ameerika Ühendriikide kaitseminister. 

Jaanuarist 2012 kuni 2013. aasta märtsini oli ta 33. Ameerika Ühendriikide maaväe staabiülema asetäitja. Seejärel kinnitas president Barack Obama ta esimese mustanahalisena Ameerika Ühendriikide keskväejuhatuse (CENTCOM) 12. komandöriks, kus teenis 2013. aasta märtsist 2016. aasta märtsini. 2016. aastal läks ta erru ning astus Raytheon Technologies'i, Nucor'i, Tenet Healthcare'i ja Auburni Ülikooli nõukogude liikmeks. 

7. detsembril 2020 esitas presidendiks valitud Joe Biden ta kaitseministri kandidaadiks. Senat kinnitas Austini ministriks 22. jaanuaril 2021 häältega 93-2. Ta on esimene kaitseministriks saanud afroameeriklane. 

Usutunnistuselt on ta katoliiklane.

Tunnustus
2024 Maarjamaa Risti II klassi teenetemärk

 Viited 

Kategooria:Ameerika Ühendriikide kaitseministrid
Kategooria:Joe Bideni valitsuskabineti liikmed
Kategooria:Ameerika Ühendriikide maaväe kindralid
Kategooria:Katoliiklased
Kategooria:Auburni Ülikooli vilistlased
Kategooria:Maarjamaa Risti II klassi teenetemärgi kavalerid
Kategooria:Sündinud 1953